open-index/open-wikipedia-markdown huggingface dataset:
Isicuzzioni

Ntâ linguìstica, cô tèrmini **isicuzzioni**, cuniatu dall'illustri linguista cuntimpuràniu Noam Chomsky, s'ìnnica l'attu linguìsticu individuali, la rializzazzioni cuncreta di chidda ca lu stissu Chomsky chiama *[[cumpitenza]]*, zoè l'inzemi di cunuscenzi mintali, di rèuli intiriurizzati insiti ntô còdici lingua, ca custituisciunu la capacitati di prudurri missàggi e sunnu pussiduti comu sapiri astrattu ntâ stissa misura da tutti li membri di na cumunitati linguìstica.  Quinni la lingua comu cumpitenza si manifesta riarmenti ntâ l'ispirienza fattuali dô parranti, pirtantu nta la sò isicuzzioni.Nu linguista è chiaramenti nterissatu a studiari e svilari la cumpitenza, ma ppì fàrilu iddu ha pàrtiri dall'isicuzzioni, ca furnisci li dati ussirvabbili da li quali appoi arricavari li legghi dâ lingua. 

La tirminuluggìa di la dicutumìa * *'cumpitenza** '' ed '' **isicuzzioni*' * apparteni quinni â gramàtica ginirativa di Noam Chomsky.
Ma ppì spigari li stissi cuncetti asistunu àutri tèrmini:
*[[langue]]* e *[[parole]]*, du palori francisi di lu patri dâ linguìstica muderna Ferdinand De Saussure, unni la *langue* fussi la cumpitenza, mentri la *parole* l'isicuzzioni.
E *[[sistema]]* e *[[usu]]*, cuniati da lu cchiù mpurtanti rapprisintanti dâ scola di linguistica strutturalista Louis Hjelmsley, unni lu sistema cuincidi ccù la cumpitenza  e la *langue*, mentri l'usu, ccù l'isicuzzioni e la *parole*.

catigurìa:linguìstica
Langue

Ntâ linguìstica, cô tèrmini francisi ***langue*** , cuniatu da lu patri dâ linguìstica muderna Ferdinand De Saussure, s'ìnnica l'inzemi di cunuscenzi mintali, di rèuli intiriurizzati insiti ntô còdici lingua, ca custituisciunu la capacitati di prudurri missàggi e sunnu pussiduti comu sapiri astrattu ntâ stissa misura da tutti li membri di na cumunitati linguìstica.
L'attu linguìsticu individuali, la rializzazzioni cuncreta dâ cumpitenza nveci pigghia lu nomi di *[[parole]]*, n'àutra palora francisi.
Quinni la lingua comu *langue* si manifesta riarmenti ntâ l'ispirienza fattuali dô parranti, pirtantu nta la sò *parole*. Nu linguista è chiaramenti nterissatu a studiari e svilari la *langue*, ma ppì fàrilu iddu ha pàrtiri dâ *parole*, ca furnisci li dati ussirvabbili da li quali appoi arricavari li legghi dâ lingua.

La tirminuluggìa di la dicutumìa cumpitenza ed isicuzzioni apparteni quinni a Ferdinand De Saussure.
Ma ppì spigari li stissi cuncetti asistunu àutri tèrmini:
*[[cumpitenza]]* e *[[isicuzzioni]]*, di l'illustri patri dâ gramàtica ginirativa Noam Chomsky, unni la cumpitenza fussi la *langue*, mentri l'isicuzzioni la *parole*.
E *sistema* e *usu*, cuniati da lu cchiù mpurtanti rapprisintanti da scola strutturalista Louis Hjelmsley, unni lu sistema cuincidi ccù la *langue* e la cumpitenza, mentri l'usu, ccù la *parole* e l'isicuzzioni.

catigurìa: linguìstica
Sucialìsimu dimucràticu

Pi **sucialismu dimucràticu** si sapi sèntiri lu granni muvimentu pulìticu e culturali ca a l'urìggini vulìa spànniri l'idiali dû sucialìsimu d'intra a nu sistema dimucràticu. 

Chiddi c'aderìsciunu a stu muvimentu sustèninu l'idiali dû sucialìsimu comu a nu prucessu prugrissivu di sviluppu ca accetta lu capitalismu, ma ca voli  migghiuràrilu pi menzu di na liggislazzioni suciali fatta nta nu cuntestu di dimucrazzìa parramintari: st'idìa desi vita a chidda ca è la muderna sucialdimucrazzìa.
*Sucialìsimu dimucràticu* e *sucialdimucrazzìa*, vènunu diciuti ô spissu pi nnicari la stissa pusizzioni idiulòggica e pulìtica; ci sunnu pirò tanti ca nun li cunzìddiranu la stissa cosa:  ntra li partiti sucialisti dimucràtichi s'attròvanu assai partiti ex-cumunisti, mentri ca ntra chiddi sucialdimucràtichi ci sunnu li partiti storicamenti sucialisti o sucialdimucràtichi ca dèsiru vita a lu Ntirnazziunali Sucialista 'n cuntrappusizzioni ô Comintern di matrici cumunista e suviètica.
Catigurìa:Pulìtica
Catigurìa:Storia cuntimpurania
Sistema

Ntâ linguìstica, cô tèrmini **sistema**, cuniatu dallu cchiù mpurtanti rapprisintanti dâ scola di linguìstica strutturalista Louis Hjelmsley, s'ìnnica l'inzemi di cunuscenzi mintali, di rèuli intiriurizzati insiti ntô còdici lingua, ca custituisciunu la capacitati di prudurri missàggi e sunnu pussiduti comu sapiri astrattu ntâ stissa misura da tutti li membri di na cumunitati linguìstica.L'attu linguìsticu individuali, la rializzazzioni cuncreta dâ cumpitenza nveci pigghia lu nomi di *[[usu]]*.Quinni la lingua comu sistema si manifesta riarmenti ntâ l'ispirienza fattuali dô parranti, pirtantu nta lu sò usu.
Nu linguista è chiaramenti nterissatu a studiari e svilari lu sistema, ma ppì fàrilu iddu ha pàrtiri dall'usu, ca furnisci li dati ussirvabbili da li quali appoi arricavari li legghi dâ lingua.

La tirminuluggìa di la dicutumìa sistema e usu apparteni quinni â linguìstica strutturalista di Louis Hjelmsley.
Ma ppì spigari li stissi cuncetti asistunu àutri tèrmini: *[[cumpitenza]]* e *[[isicuzzioni]]*, tèrmini cuniati da l'illustri linguista cuntimpuràniu Noam Chomsky, unni la cumpitenza fussi lu sistema, mentri l'isicuzzioni l'usu.
E *[[langue]]* e *[[parole]]*, du palori francisi di lu patri dâ linguìstica muderna Ferdinand De Saussure, unni la *langue* cuincidi ccù lu sistema e la cumpitenza, mentri la *parole*, ccù l'usu e l'isicuzzioni.

catigurìa: linguìstica
Catigurìa:850 palori siciliani di basi
Mikonos

**Mikonos** è n'ìsula dê Cicladi, ntô Mari Eggeu. Apparteni â Grecia.
Distinazzioni turistica di na certa mpurtanza grazzi puru â prisenza di n'airoportu, l'ìsula havi nu pupulazzioni di circa 9'000 abbitanti.

Catigurìa:Ìsuli dâ Grecia
Michail Illarionovič Kutuzov

**Michail Illarionovič Kutuzov** traslittirazzioni dû russu Михаил Илларионович Голенищев-Кутузов (San Pietruburgu, 16 di sittèmmiru 1745, Bolesławiec 28 di aprili 1813), principi di Smolensk fu nu ginirali russu.

Discepulu dû *giniralissimu* Suvorov, è ricurdatu suprattuttu pi aviri guidatu, ntô 1812, lesercitu russu ntâ vitturiusa guerra contra larmata francisi di Napuliuni Bonaparti, pinitrata doppu la battagghia di Borodinu n tirritoriu russu nzinu ê porti di Mosca. 

La vittoria fu varagnata grazzi puru â na dicisioni cuntruversa chi fu pigghiata a Fili nu paiseddu ê porti di Mosca, n senu a nu cumitatu ristrettu di guerra: chidda di abbruciari la cità di Mosca pi custrinciri li francisi, chi èranu 'n vantaggiu, di jirasinni, sennu chi nu putèvanu passari lu vernu senza manciari.

## Talia puru

* Storia dâ Russia

Kutuzov, Michail Illarionovič
Kutuzov, Michail Illarionovič
Milucuccu

thumb|Na pocu di coccia di mulucuccu.
Lu **milucuccu** o **mulucuccu** e macari **minicuccu** *(celtis australis L.)* è na speci di murtidda di culuri russu scuru, cchiù dura dâ murtidda. S'attrova facirmenti ntê campagni siciliani, unni crisci spuntàniu.
Sta chianta è urìgginària dî paisi ca s'affàccianu  ntô  Miditirràniu e è diffunnuta dâ Spagna miridiunali nzinu ô Caucasu e a l'Asia ucciduntali. Lu sò nomu sicilianu veni dû grecu, unni vinìa chiamatu *"melikokkos"* e ancora aoggi ntô grecu mudernu veni dittu *"melikukkià"*.   

È tunnu comu na pallina di 6-8 millimitri ca quannu è maturo diventa marroni scuru. Di dintra ci havi un'ossu che è granni quasi comu la parti di fora. In italianu si chiama "bagolaro". A maccia è n'arburu ranni assai e veni usatu ne strati ranni re città (a Torino ci ni sunu 5.000). I picciriddi spurpunu lu milicuccu, manciannisi la peddi esterna), e poi tirunu l'ossa cu na cerbottana.

Catigurìa:Frutta
Sabino Arana

**Sabino Arana Goiri** (***Arana ta Goiri'taŕ Sabin***, sicunnu lu mitudu anagràficu nvintatu di iddu) (26 di jinnaru 1865 - 25 di nuvèmmiru 1903), fu nu puliticu e nazziunalista bascu. 

Nascìu n Birbau di na ricca famigghia di carlisti. A l'etati di 11 anni fu mannatu a studiari di li gisuìti. Doppu li studi rigulari, ntô 1883 s'acrivìu nnâ facultati di dirittu n Barcillona unni accuminzò a studiari filuluggìa e lingua basca.

Ntô 1893 n Larràazabal, cu nu discursu mimuràbbili pì lu populu bascu, detti accuminzagghia a lu nazziunalismu bascu. Nfatti, propiu n dda uccasionu si dissi pâ prima vota ca la Biscagghia avìa a èssiri nnipinnenti. Succissivamenti s'àppi la idea spuntania di junciri l'àutri pruvinzi, vista la lingua, li tradizzioni e li carattiri sumatici cumuni ntra iddi. Ntô 1894 funnò lu Partitu Nazziunalista Bascu (PNV, *Partido Nacionalista Vasco*, n castigghianu; EAJ, *Euzko Alderdi Jeltzalea*, n euskera) cu nu forti marcamentu cunfessionali e cu na idioluggìa di supportu casi ô limiti dû razzismu, vista la cumminziuni maturata doppu picca di Arana dâ supirioritati dâ razza basca. Iddu, nzèmmula cu sò frateddu Luis, pittò la ikurriña, la bannera ca rapprisinta la unitati di li setti pruvinzi baschi ("*Zazpiak Bat*", zoè "*Setti 'n unu*" n euskera) nnâ unica nazziuni. Pì chissu mutivu Arana cuniò la nova palora *Euskadi*, furmata di li palori baschi "*eusko*" (bascu) e "*di*" (nzèmmula). 

Doppu na sfunnacata di produzzioni littirari supra lu nnipinnintismu bascu e supra la isartazzioni di li caràttiri dû populu bascu (33 òpiri puètichi, 14 libbri pulitichi e cchiù di 600 articuli jurnalistici), muriò n Sukarrieta, a la juvani etati di 38 anni a causa di lu morbu di Addison ca lu curpìu duranti la priggiunia ca scuntò pì àutu tradimentu, pì aviri fauritu lu prucessu di nnipinnenza di Cuba dâ Spagna.

Arana, Sabino
Arana, Sabino
Arana, Sabino
Funètica

La **funètica** (dû grecu *phòne* "vuci, sonu") è na branca dâ linguìstica ca si òccupa di li soni dâ lingua.

S'hann'a distìnguiri tri addiversi tipi di funètica:
* *[[funètica articulatòria]]*, ca studìa li soni dô linguàggiu pi comu vènnunu articulati, zoè pruduciuti di l'apparatu funatòriu umanu;
* *funètica acùstica*, ca si cuncentra ntâ lu stùdiu di li soni 'n basi â sò cunzistenza fìsica, 'n quantu ondi sunuri ca si prupàganu ntâ nu menzu spicìficu;
* *funètica uditiva o pircittiva*, ca studìa li soni dô linguàggiu pi comu vènnunu ricivuti e pircipiti di l'apparatu uditivu umanu.

Catigurìa:Linguìstica
Dodecannesu

Lu **Dodecannesu** è n'arcipèlacu grecu dû Mari Eggeu, e chi formu puru n'unità amministrativa. Tra l'ìsuli cchiù mpurtanti chi ci appartèninu c'ê Rodi, la cchiù granni, Castellorizo, all'estrimità urientali.

Catigurìa:Grecia
Chios

**Chios** è n'ìsula dû Dodecannesu, ntô Mari Eggeu urientali. Apparteni â Grecia. Havi nu pupulazzioni di circa 52000 abbitanti.

Catigurìa:Ìsuli dâ Grecia
Somaliland

thumb|200px|La bannera dâ Somaliland

thumb|300px|Lu tirritoriu dû Somaliland.

Lu **Somaliland** è na ripùbbrica dâ Somalia autuprucramata nnipinnenti a pàrtiri dû 1991, nun arricanusciutu dâ l'ONU.

## Giografìa
Oltri câ Somalia, a urienti, cunfina a uccidenti cu Gibbuti e a sud cu l'Etiopia.

## Riggiuni

## Pruvincia

## Viditi puru
* Sumalia
* Puntland

Catigurìa:Somalia
Puntland

Lu **Puntaland** è na riggiuni a nordest dâ Somalia autuprucramata nnipinnenti a pàrtiri dû 1998. Cunfina â uccidenti cû tirritoriu somalu autupruclamatu nnipinnenti dû Somaliland; a sud câ Sumalia; e a uccidenti cu l'Etiopia. Havi na pupulazzioni di circa 2'500'000 abbitanti.

## Suddivisioni amministrativa
### Riggiuna

### Pruvincia

## Talìa puru
* Sumalia
* Somaliland

Catigurìa:Somalia
Inca

Li **Inca** foru nu pòpulu precolumbianu, prutagunista di na civilizzazzioni miricani tra li cchiù avanzati di l'èbbica. À fini dû XV sèculu agghicau a custituiri nu mpiru chi si stinnìa luncu tuttu lu tirritoriu attuali dû Perù e chi durau nzinu ô 1533 quannu fu distruiutu di l'esercitu spagnolu di Francisco Pizarro.

Catigurìa:Storia
Catigurìa:Perù
Pumu (simmulismu)

Lu pumu appari nta nu munzeddu di tradizzioni riliggiusa, spissu comu nu fruttu pruibbitu o mìsticu.
Unu di li prubblema idintificati pi li puma nta la riliggiuni, mituloggìa e cunta pupulari eni ca la palora "puma" a statu usata comu nu tèrmini ginèricu pi tutta la frutta (furestèra).

Catigurìa:Mituluggìa
Walkabout

***[[Walkabout]]*** è un tèrmini dâ lingua ngrisa (parrata australiana) ch'ìnnica lu viaggiu rituali longu ca l'abburìggini australiani fannu piriodicamenti. La palora è usata macari nta li casi siquenti:

* ***[[Walkabout (rumanzu)|Walkabout]]*** è nu rumanzu di James Vance Marshall dû 1959.
* ***[[Walkabout (film)|Walkabout]]*** è nu film di Nicolas Roeg dû 1971, basatu ntô rumanzu.
* ***[[Walkabout (canteri nàuticu)|Walkabout]]*** è un canteri talianu ca rializza varchi a vela di 13 metri e ca sunnu lesti e adatti ê navigazzioni nta l'ucèani.
* ***[[Walkabout (varca a vela)|Walkabout]]*** è videmma na varca a vela taliana ca fici a firriata dû munnu e lu sò viaggiu veni cuntatu nta nu diariu (chistu è dispunìbbili ntô web).
Walkabout (rumanzu)

***Walkabout*** è nu rumanzu pubbricatu ntô 1959 di Donald Gordon Payne (1887-1964) cû pseudònimu di **James Vance Marshall**. Lu libbru è basatu ntê scritti e nta l'appunti di viaggiu dû scritturi e viaggiaturi australianu.

## Summariu
Pirduti ntô disertu australianu doppu nu ncidenti aèriu, Mary e Peter vèninu a cuntattu cu nu picciottu abburìgginu.

## Lijami sterni
* Nfurmazzioni supra lu rumanzu

Walkabout
Catigurìa:Rumanzi
Pi nuatri squagghia â cira

La sprissioni siciliana (o cchiù pricisamenti catanisa) **"Ppi nuatri squagghia â cira"** voli diri: *«Spicciàmuni, non pirdemu tempu, tuttu lu tempu persu s'arritorci a nostru dannu !»*
## Urìggini
Forsi l'urìggini dâ sprissioi veni dâ cannila  ntâ l'asti. S'avìa addicìdiri d' pi sùbbitu, prima ca s' la cannila, prima ca si cunsumassi (squaghiassi) la cira.

Catigurìa:Sprissioni siciliani
Crimea

thumb|300px|N russu la pinisula dâ Crimea; n blu lu tirritoriu di l'Ucraina: la Russia s'attrova a est e a nord di l'Ucraina.

La **Crimea** è una pinisula chi s'attrova tra lu mari d'Azov e lu mari Nìuru. Di na pupulazzioni di circa 2'000'000 d'abbitanti, pi lu 60% russòfuni, 20% ucraini e 15% tatari, la suvranità è cuntistata tra l'Ucraina e la Russia. La capitali è Simferopoli. Tra li cità cchiù mpurtanti ci sunnu Sebastopoli e Yalta.

## Storia
N'èbbica antica, la Crimea fu abbitata dê sciti prima d'addivintari na culònia greca prima, rumana appoi. Parti di lu tirritoriu bizzantinu, la Crimea fu occupata di pupulazzioni tatari discindenti di Gengis Khan, ca funnaru nu canatu, liatu ô mpiru uttumanu. Lu canatu persi di nfluenza câ dicadenza prugrissiva di lu mpiru uttumanu, e cu la succissiva uccupazzioni russa sutta Catirina la Granni. Unu dî sò militari cchiù fideli funnau la citati di Sebastopoli ca addivintau la basi navali principali dâ Russia. La cità fu tiatru di cummattimenti e di n'assediu ntô quatru di la guerra di Crimea. Ristata sutta nfluenza russa, la Crimea trasìu comu ripùbbrica russa ntî l'Unioni Suviètica. Sutta Stalin la pupulazzioni tatara vinni dipurtata ntê gulag di la Russia cintrali e urientali. Sutta Krusciov ntô 1954 la Crimea vinni trasfiruta â ripùbbrica sucialista di Ucraina, sempri facenti parti di l'URSS. Cu la dissuluzzioni di l'URSS la Crimea addivintau pirciò na riggiuni di l'Ucraina ca ntô frattempu addivintau nnipinnenti e pirciò siparata amministrativamenti dâ Russia. La Russia ntî nu cuntrattu cu l'Ucraina mantinìu pirò la sò flotta dû mari Nìuru ntô portu di Sebastopuli, e la pupulazzioni dâ Crimea ristau pi lu cchiossai di lingua russa. Duranti lu pirìudu Ucrainu, li tatari supravvissuti di dipurtazzioni arriturnaru n Crimea, pi agghicari a custituiri na minoranza rilivanti dâ pupulazzioni dâ Crimea. Lu 16 di marzu 2014, n sèquiut a nu referendum la cui ligittimitati è cuntistata a liveddu ntirnazziunali, la Crimea passau sutta lu cuntrollu dâ Russia.

## Pupulazzioni
Li Russi di Crimea ca custituisciunu lu 60% dâ pupulazzioni agghicaru ntâ riggiuni ggià n'èbbica zarista, all'èbbica di Catirina la Granni ô cursu dû XVIII sèculu. Li Ucraini (20%), ca puru siddu sunnu slavi comu li russi pàrranu na lingua diversa, la lingua ucraina, custiuisciunu la minuranza principali. Li tatari ca pi sèculi hannu custituitu la quasi tutalità dâ pupulazzioni dâ Crimea, n sèquitu ê vicenni liati all'èbbica suvietica, sinnati di dipurtazzioni, e riabbilitazzioni postsovietica, custituisciunu lu circa lu 15% e sunnu pi lu cchiossai di riliggiuni islamica sunnita. Ntâ citati di Kerč ci sunnu 300 Taliani di Crimea, discinnenti di mircanti agghicati n Crimea ô principiu dû XIX sèculu.

## Ecunumìa
La Crimea è na riggiuni assai canusciuta pi lu vinu, chi crisci bonu grazzi ô clima miditirraniu. Li stazzioni balniari dâ Crimea, comu pi esempiu la cità di Yalta sunnu puru assai apprizzati dê turisti, pi lu cchiossai russi e ucraini.

Catigurìa:Crimea
Catigurìa:Tirritoria disputati
Catigurìa:Russia
Catigurìa:Ucraina
Spirimentu di Hershey-Chase

**Lu spirimentu di Alfred D. Hershey e Martha Chase** pruvau difinitivamenti ntô 1953 ca lu matiriali ginèticu è cumpostu di DNA e nun di prutiini. 'N sècutu a sti risurtati certi, macari li scinzati chi avìanu criticatu lu spirimentu di Avery, MacLeod e McCarty si cumminceru dû mpurtantìssimu rolu biològgicu dû DNA.

Hershey e Chase fìciru li soi spirimenti supra lu fagu T2, nu virus di cui oramai era stata dimustrata la sò struttura pi menzu d*'electron microscopy*. Lu fagu cumprenni sulu una scorcia di prutiini chi cunteni lu sò matiriali ginèticu. Lu fagu nfetta â cultura battèrica attaccànnusi à mimbrana di fora e ntroducènnucci lu sò matiriali ginèticu. Chissu causa â cultura battèrica di prudùciri lu virus, e lassa la sô scorcia vacanti attaccata â cultura battèrica.

Catigurìa:Bioluggìa
Catigurìa:Spirimenta
Duminicu Semineriu

**Duminicu Semineriu** (Caltaggiruni, 1944) è nu scritturi sicilianu. Pi Selleriu pubbricau lu sò primu romanzu *Senza re né regno* ntô 2004. Vinnru appoi *Il cammello e la corda* (2006) e *Il manoscritto di Shakespeare* (2008), nu rumanzu basatu supra l'ipòtisi mintuvata ntô 2000 di Juvara chi Shakespeare era sicilianu. E' auturi puru di puemetta e di studia archiològgici supra lu tirritoiru di Caltaggiruni. 

Semineriu, Duminicu  
Semineriu, Duminicu
Semineriu, Duminicu
Pàrrimi sòggira e ascùtimi nora

La sprissioni siciliana **"Pàrrimi sòggira e ascùtimi nora"** veni usata quannu ci si rivorgi a quarchidunu 'n manera non diretta, quannu si fà un discursu allusivu; quannu pi dìciri quarcosa a na pirsuna, si parra mmeci cu n'àutru cristianu, ma nta na manera ca lu veru distinatariu dû missaggiu pò sèntiri e capiri zoccu ntâ rialità si voli ntènniri. 

Lu pueta catanisi Santu Rapisarda, traducìu 'n puisìa ssa sprissioni:

Catigurìa:Sprissioni siciliani
Patrick Brydone

**Patrick Brydone** (Coldingham, 6 di jinnaru 1736 – Lennel House, 19 di giugnu 1818) fu nu scinziatu, militaru e viaggiaturi scuzzisi.

Fu auturi di n'òpira littiraria, *Viaggio in Sicilia e a Malta*, chi fu una dî principali òpiri supra lu Gran Tour e chi appi nu successu granni ntî tutta l'Europa di l'èbbica. Lu libbru, sutta la forma di nu rumanzu epistulari, cunta lu viaggiu chi rialmenti fici 'n Sicilia e a Malta tra lu 15 di maiu e lu 29 di austu dû 1770.

## Talìa puru

*Wolfgang Goethe

Brydone, Patrick
Grand Tour

Cu l'esprissioni **Grand Tour** si ntenni nu viaggiu 'n Italia all'èbbica dû rumanticismu, tra la secunna mità dû XVIII sèculu e la prima mitati dû XIX sèculu. Di nu latu lu gran tour cuntribbuiva a fari nasciri lu ntiressi pi li antichità grechi e rumani chi si putèvanu taliari n Italia, e di l'autru latu fu la prima vota n cui genti chi si lu putèvanu pirmettiri, n pruvinenza dî paisi forasteri (Girmania, Francia, Regnu Unitu, e macari dâ Russia), visitavanu l'Italia senza scopi prittamenti cummiriciali o pulitichi. Nti nu certu sensu lu Gran Tour fu unu dî primi esempia di turismu ntirnazziunali 'n Europa.

Quarchi vota, li genti chi s'abbinturavanu ô Gran Tour, eranu accumpagnati di disignatura, o iddi stissi annutavanu discrizzioni dittaggliati dî loca di l'èbbica. E' grazzi a iddi chi ci sunnu òi tistimunianzi dâ vita di tutti li jorna n Sicilia, o a Napuli, di l'èbbica. Sti discrizzioni eranu n sequitu pubbricati e sirvivanu comu guida di viaggiu pi autri genti chi facevanu lu Gran Tour.

Tra li rapprisintati cchiù mpurtanti dû Gran Tour lu cchiù mpurtanti fu senza dubbiu Goethe. N termini di tistimuninazi scritti, mpurtanti cuntribbuta foru puru chiddi di l'Abbati di Saint-Non, l'Houel Vivant Denon, Avraam Norov, Marianne North e Patrick Brydone.

Catigurìa:Littiratura
Catigurìa:Turismu
Indi Uccidintali

L**'Indi Uccidintali**, pi l'europei dû sèculu XV, èranu lu cuntinenti amiricanu scupertu â fini dû sèculu di navigatura spagnoli, guidati di l'italianu Cristòfuru Culommu, e portughisi. Stu fattu fu d'accussì picchì li canuscenzi giogràfichi èranu limitati ê terri finu a ddu tempu scuperti e pi chissu viaggiannu pi mari versu l'uccidenti si pinzava di pputiri jùnciri â costa livanti di l'India canusciuta tanu sultantu attraversu li viaggi via terra. Sulu ntô sèculu pròssimu chî mprisi di Ferdinandu Magellanu, si capìu ca li tirritori scuperti èranu nu novu cuntinenti, zzoè lu cuntinenti amiricanu.

Catigurìa:Amèrica
Ammucca lapuni

N**'ammuccalapuni** è na pirsuna babbasunazza ca si fa pigghiari 'n giru fàcili fàcili, zoè ca nun àvi malizzia e cridi soccu cosa ci dìciunu.

A n*'ammucca lapuni* si ci po cuntari soccuegghiè. Si ci ponu cuntari cosi ca nun currispùnninu câ rialità tantu ca, pâ maravigghia, ci arresta a vucca raputa accussì di fàricci tràsiri d'intra i lapuna ca pàssunu di ḍḍocu.

Autri maneri di chiamari n'ammuccalapuni ponu siri:
ammuccapassuluna, bacchittuni, sasizzuni, citrolu, ntrunatu, stunatu.

Pari ca a Missina si usa pi ricurdari i siguaci di nu magnati vinutu dâ Spagna.

Catigurìa:Sprissioni siciliani
Elizzioni riggiunali 'n Sicilia di lu 1947

L'elizzioni pi lu rinnovu dâ Samprea Riggiunali Siciliana foru fatti lu 20 di aprili 1947. Vutaru lu 79,8% di l'elittura.
## Risurtati

*Fonti: [http://www.interno.it/ Ministeru di l'Internu ], [http://www.istat.it ISTAT] e [http://www.ars.sicilia.it Samprea Riggiunali Siciliana]*

1947
Yakov Perelman

**Yakov Isidorovich Perelman** (Яков Исидорович Перельман; 4 dicemmiru 1882 – 16 marzu 1942) a statu n'auturi di nu munzieddu di libbra di scenza pupulari russa.

I travagghi incrudunu **A Fisica Ppo Ssiri Bbedda**, **A Matimatica ppo ssiri Bedda** e **Algibbra Ricriativa** ('nta lingua angrisi *Physics Can Be Fun*, *Mathematics Can Be Fun*: tutti e rui fuorri tradotta damprima di lu Russu 'nta l'Angrisi. *Álgebra Recreativa* fu tradottu da mprima di lu Russu a lu Spagnolu).

Yakov Perelman nasciu nta lu 1882 nta a cittadi di Byelostok. Nta lu 1909 uttiniu lu diploma di vardabboscu di l'Istitutu di Furestiria di San Pietuburgu.

Duoppu lu successu di "A Fisica ppo Ssiri Bbedda", Perelman s'arganizzau ppi prudurru autri libbra, unni si mustrau comu nu pupularizzaturi di scenza cu nu munzieddu d'immaginazzioni.
Particularmenti pupulara fuorru *"Aritmetica pp'intrattiniment", "Miccanica pp'intrattinimentu", "Giumitria pp'intrattinimientu", "Astronumia pp'intrattinimientu", "Matimatica Viva", "Fisica a tutti bbanni" e "Trucca e divirtimientaicks and Amusements".

== Libbra ==
Li libbra foru traduciuti ntî diversi lingui, tra cui lu ngrisi:
* *Mathematics Can Be Fun*
* *Astronomia Recreativa*
* *Physics for Entertainment* (1913)
* *Figures for Fun*
* *Fun with Maths & Physics*
* *Arithmetic for entertainment*
* *Mechanics for entertainment*
* *Geometry for Entertainment*
* *Astronomy for entertainment*
* *Lively Mathematics*
* *Physics Everywhere*
* *Tricks and Amusements''

## Lijami di fora
Physics for Entertainment Edizzioni elittronica gratuita.

Perelman, Yakov
Perelman, Yakov
Perelman, Yakov
Perelman, Yakov
DNA

L' **àcitu desossiribbunucleicu** o **deossiribbunucleicu** (**DNA**) è n'àcitu nuclèicu ca cunteni li nfurmazzioni ginetichi nicissarî â biosìntisi di RNA e prutiìni, mulèculi ndispinsàbbili pô sviluppu e lu funziunamentu giustu dô chiossai dê sistemi biològgichi. 

Lu DNA è fattu di dui catini antiparalleli (backbones) ca su' fatti di desossiribosiu e fusfatu arrunzati pû lijàmi fosfudiestericu. Li dui catini s'arrùnzanu appoi pê ntirazzioni idrofòbbichi ntra còppî di basi azutati, e mannannu fora acqua furrìanu, addivintannu na duppia èlica. Lu munòmiru di base ca furma lu DNA si dici desossinucleotidu; chiddi ca s'attròvanu di sòlitu sunnu desossitimidinamonufusfatu, desossicitosinamonufusfatu, desossiadenosinamonufusfatu, desossiguanidinamonufusfatu.

Catigurìa:Bioluggìa
Grigori Perelman

**Grigori Perelman** è nu matimaticu russu. Nasciutu a San Pietruburgu lu 13 di giugnu dû 1966, è canusciutu pî sò cuntribbuti dicisivi â dimostrazzioni dâ cungittura di Poincaré. Pi chistu vincìu la midaglia Fields, lu massimu ricanuscimentu dâ matimàtica. Nvitatu â cirimonia, Perelman, però, rifiutau di ìricci e rifiutau puru di ricìviri lu premiu. Abbannunau cumplitamenti la ricerca scintìfica e campa a San Pietruburgu cu sò matri, n cunnizzioni assai mudesti.

Perelman, Grigori
Perelman, Grigori
Perelman, Grigori
Giuvanni Floriu

**Giuvanni Floriu** (1557-1620) fu n'umanista ngrisi di uriggini italiana. Scrissi lu primu vucabbulariu italianu ngrisi e cuntribbuiu a criari na lingua ngrisi unificata, grazzi puru â sò amicizzia cu William Shakespeare.

Giuvanni Floriu era figghiu di Michilangilu Floriu, immigratu italianu, chi puru iddu appi cuntatti mpurtanti câ curti e cû munnu littirariu ngrisi.

Floriu è auturi di nu libbriceddu *I secondi frutti* pubbricatu ntô 1591, forsi basatu supra l cuntinuti di nu libbriceddu di sò patri Michilàncilu, e chi ispirau diversi battuti ntâ produzzioni littiraria di Shakespeare.

Floriu, Giuvanni
Michilàncilu Floriu

**Michilàncilu Floriu** (nasciutu forsi a Siena ntâ prima mitati dû XVI sèculu e mortu a Sogliu versu lu 1566) fu n'umanista e riliggiusu italianu. Nasciutu ntî na famigghia di uriggini ebbrea cunvirtuta ô cattolicèsimu, fu orfanu a deci anni e a vint'anni divnitau monacu franciscanu. Cchiù tardu si cunvirtiu ô riliggiuni prutistanti. Pirsiquitatu, viaggiau pi lu nord di l'Italia, Venezzia, Bergamu, Mantuva, e a ncertu mumentu agghicau n'Inghilterra unni trasiu n cuntattu câ curti ngrisi.

E' auturi di vari libbricedda. Fu patri di Giuvanni Floriu, littiratu ngrisi amicu granni di Shakespeare. Nu s'havi a cunfunniri cu l'omònimu Michilàngilu Floriu Crollalanza, chi secunnu n'ipòtisi nun cunfirmata fussi lu stissu Shakespeare.

## Liami esterni
Biografia di Michilàncilu Floriu n talianu

Floriu, Michilàncilu
Australosphenida

L**'australaosphenida** rapprisenta nu gruppu di mammìfiri di cui oi s'attrovanu l'asempi viventi 'n Australia e Papua Nova Guinea.
Palantir

Nu ***palantír*** eni n'artifattu magicu criatu dâ fantasia di J. R. R. Tolkien nta lu legendarium.

## Origgini e carattiristichi

Catigurìa:Middle-earth objects
Catigurìa:Fictional balls
Batasuna

**Batasuna** è nu partitu puliticu attivu ntî riggiuna spagnola di Navarra e dê Paisi Baschi e ntô dipartimentu francisi di li Pirinèi atlantichi (tirritorî canusciuti ccô nomu di Euskal Herria). S'addichiara nnipinnintista, sucialista, fimminista e ammientalista. Ntra li sò ubbiettivi cchiù mpurtanti c'è la criazzioni di nu statu sucialista ca purtassi a l'autuditirminazzioni e appoi a la nnipinnenza di li Paisi Baschi dû Statu spagnolu e di chiddu franzisi.
Pâ Maggistratura spagnola è la spadda pulìtica di l'ETA. Arricugghieva assai cunzenzi (ammeri ô 10 %) nzinu a la sò sbannuta.

Ntî l'ùrtimi anni havi canciatu ô spissu lu sò nomu (**Herri Batasuna**, **Euskal Herritarrok**, **Batasuna**), pi nun ncagghiari li divieta dû Statu spagnolu. Ntî l'ilizzioni riggiunali dû 2005 Batasuna cunzigghiò a li sò ilitturi di vutari pi lu **Partido Comunista de las Tierras Vascas** (EHAK, la sò sigla n lingua basca voli diri **Euskal Herrialdeetako Alderdi Komunista**), ca assai pènzunu è nenti àutru ca nu prestanomu di Batasuna stissu.

Lu sò *status* pulìticu havi statu sempri cuntraversu. Lu parramentu spagnolu avìa accuminzatu ntî l'austu 2002, cu tutta l'assenza di assai cunzenzu, nu prucessu p'addichiariari Batasuna illiàli. Ô stissu tempu, lu judici Baltazar Garzòn nn'avìa dispunuta la suspinziòni doppu ca l'attivitati di *intelligence* avìa tistimuniatu dî rilazzioni stritti ntra lu partitu e l'ETA. Lu *Tribunal Constitucional*, a l'ùrtimu, addichiarò illiàli Batasuna lu 18 di marzu 2003. N Francia, mmeci, Batasuna è ancora liàli, e ddocu l'Eta spustau macari la sò sidi.

Li Stati Uniti cunzìdiranu Batasuna n'urganizzazzioni tirrurìstica accuminzannu dô stissu 2003, e a chistu arrivàru videmma li paisi di l'Unioni Aurupèa.

Li mèmmira di Batasuna, e di tutti li partiti e li muvimenti nazziunalisti e nnipinnintisti baschi, sòlinu addifinirisi cu l'appeddu di Abertzale.

## Vuci lijati
*Abertzale
*Euskal Herria

Catigurìa:Spagna
Catigurìa:Paisi Baschi
Jurnalista

È saputu sèntiri **Jurnalista** cui fà lu travagghiu pajatu di scriviri artìculi, nchiesti, apprufunnimenti e edituriali ntê jurnali, o agginzìi di stampa, supra la carta stampata, ntâ ràdiu o ntâ telivisioni e, cu l'arrivu dâ nova tecchinuluggìa, ogghi macari supr'a internet.

Pi fari lu *jurnalista* prufissiunista 'n Italia s'hà èssiri nziritu nta l'Òrdini prufissiunali dî jurnalisti. Cui nun è scrivutu nta ss'òrdini, nun è nu jurnalista  prufissiunista, macari siddu scrivi ntê jurnali e faci jurnalìsimu, ma, nta stu casu, veni saputu sèntiri "upiniunista", oppuru "jurnalista pubbricista" o macari "free-lance".
Compact Disc

Lu **CD** è nu suppòrtu circulàri cuncipìtu pi lu stuccàggiu di dati sutta na forma diggitàli.
S'apprisenta comu nu discu di plastica ê sfumatùri argintàti, di circa 12&nbsp;cm di diàmitru. Li primi CD all'inìzziu di l'anni '80 erunu addibbiti â riproduzziòni diggitàli di musica. L'usu ntî l'infurmatica si diffunnìu quarchi annu doppu.

Li dati dû CD sunnu liggiùti di nu raggiu laser, chi a sicunna di l'urientazzioni di specchia nciduti ntô discu dicudifica li bits mimurizzati ntô discu ntî nu signali audiu o ntî autru tipu di file.

'N infurmatica nu CD pò cunteniri 800 megabytes di dati. L'evoluzzioni tecnulòggica purtau a elabborari tra la fini di l'anni '90 e l'inizziu dû XXI sèculu àutri supporti chi s'apprisentanu di fora comu nu CD, ma chi hannu na struttura nterna diversa, e chi pònnu cuntèniri chiossai dati: lu DVD chi pò cunteniri nzinu a 8 Gigabytes e lu Discu Blu-Ray chi pò cuntèniri nzinu a 25 Gigabytes.

Catigurìa:Nfurmàtica
Cristianu Rossi

**Christian** pseudonimu di **Cristianu Rossi** - (Palermu, 8 di sittèmmiru 1947) è nu cantanti sicilianu. Appi successu ntî l'anni '80 cu canzuni 'n lingua italiana. Participau diversi voti ô Festival di Sanremu agghicannu terzu ntô 1984 câ canzuni *Cara* e quintu ntô 1985 cu *Notte serena*.

Ntî l'anni '70 fu puru jucaturi di palluni ntâ squatra dû Palermu.

Rossi, Cristianu
Rossi, Cristianu
Txalaparta

La **txalaparta** (si leggi *cialapàrta*) è nu strummentu musicali a pircussioni tipicu bascu, assai similari a la toaca ca veni di la Rumanìa.

E' furmatu di 3 o macari 4 tàuli di lignu longhi circa dui metri, spissi cincu cintimetri e laschi venti. Li tàuli sunnu appujati supra cavadditti, mentri pì ammurtizzari li culpi e pì fari passari li vibrazzioni ntî li tàuli, si mettunu peddi di crastu cunzati o macari àutri mimmrani artificiali spissi bastanti pì criari nu particulari riverberu.

Si sona sempri n cucchia curpennu li tàuli cu mazzùli cilindrici di 40 cintrimetri tinuti ritti verticarmenti. Li mazzùli sunnu di bananu, menu forti e risistenti di li tàuli ca sunnu, mmeci, di rùveri o faggiu; chista cumminazzioni crìa nu sonu ncisivu e pinitranti pì menzu di cui si ponnu uttiniri ritmi arcaici e succistivi.

La sò urìggini è accamora ncerta ma la tiurìa cchiù accriditata nni faci nu strumentu di cumunicazzioni di li antichi pastura baschi. Esisti videmma na varianti menu canusciuta ca si chiama *kirokoketa*.

## Lijami di fora
*Situ n lingua taliana supra la txalaparta

Catigurìa:Spagna
Catigurìa:Paisi Baschi
Catigurìa:Strumenta
Giuvanni Belluardu

Ducenti di psicoluggìa suciali pressu la facultati di Scienzi Pulìtichi di Catania, **Giuvanni Belluardu** è nu psicòlugu mudicanu ca pubblicàu vari òpiri:

*Ntô 1976 *Cuntadini 'n Sicìlia. Prubblemi psicusuciulòggici do sottosviluppu nta l'aria ibblèa*, unni veni prisintatu lu panurama icunùmicu di la pruvìncia di Rausa ca fà da sfondu alla rialitati suciu-culturali di li cultivaturi ntirvistati. Ntô progettu veni diliniata la struttura di lu priggiudìzziu èttinnicu nta li rapporti tra li cuntadini e li abitanti di li centri urbani, cu na trattazzioni di la pircizzioni di l'auturitati, di la frustrazzioni e di l'aggrissivitati.
*Ntô 1992 *L'insignanti, l'alunnu e lu spècchiu. Rilazzioni d'aiutu e supravvivenza psiculòggica*, ca spiega comu tra sti dui figuri trasi 'n attu nu jocu pi cui iddi affruntunu nu prubblema di difinizzioni di li idintitati e di supravvivenza psiculòggica, ca li porta a dimulìrisi a vicenna. Accussì l'insignanti, comu quassìasi àutra figura ciunvulgiuta nta li "prufissiuni d'aiùtu" (psicutirapèuta, mèdicu, sacirduti eccitra) pò arrivari a pèrdiri la fiducia nta la propria cumpitenza prufissiunali. Nta l'òpira veni pirtantu tracciata na mappa di rèuli e pririquisiti pi ampustari lu cuntestu di li rilazzioni d'aiutu.
*Ntô 2003 *Idintitati a cunfruntu: lu prucessu si supirvisioni*.
*Sempri ntô 2003 *Sirvizziu suciali e tirucìniu. Pircursi di qualitati*, nu testu ca custituisci lu primu di na serii di matiriali 'n'usu nta lu cursu di làuria in Scienzi dô Sirvizziu Suciali e ca ilabura na riflissioni su di li aspetti dô tirucìniu comu mumentu qualificanti nta la furmazzioni di l'assistenti suciali.
*Nfini ntô lu 2006 *Ogniddunu stapi sulu? L'iu e l'àutru: artruismu e spittativa d'idintitati*, n'òpira ca studìa arcuni particulari diminzioni di li rilazzioni artruìstichi. L'artruismu nun è vistu comu nu finòminu uccasiunali, ma na struttura pirmanenti, affittiva e cunuscitiva di li rapporti umani. Lu testu ducumenta n'indagini cundutta supra nu campiuni di 800 suggetti, sicunnu la quali si cumprendi ca l'azzioni artruistica ha èssiri disintirissata, pigghia sensu sulamenti 'n cundizzioni di libbirtati e si còniuga cu la vicinanza impatica. Veni macari messu 'n supirfici n'àutru finòminu pi cui lu gestu artruìsticu si sviluppa attraversu nu prucessu imuzziunali cumpressu ntô quali, accantu a la cundivisioni, emergi na sinzazzioni di disàgiu e quinni s'avverti l'isigenza di mèttiri tra sè e l'àutru na distanza imutiva. Li cunzidirazzioni finali sunnu ca l'artruismu è quinni furtimenti currilatu a na spittativa d'idintitati, picchì si chista nun ci fussi si rischiassi di vìviri nta nu munnu unni nuddu s'accurgissi di nuddu picchì nuddu s'accurgissi di sì stissu.

Belluardu, Giuvanni
Belluardu, Giuvanni
Ergastru

Ntra li liggi dû codici pinali talianu, l' **ergastru** è la cunnanna cchiù àuta ca pò èssiri data a cui hà fattu n'attu criminali assai gravi, comu putissi èssiri, p'asèmpiu, l'ammazzatina di un cristianu; ssa cunnanna cunzisti ntô livari la libbirtati pirsunali pri tuttu lu tempu di quannu lu carzaratu pò , cu l'òbbricu dû travagghiu e di èssiri di notti isulatu.

Tanti studiusi di liggi, dìciunu ca l** ergastru '' cuntrasta câ [[Custituzzioni dâ Ripùbbrica Taliana]], quannu, cu l'artìculu 27 d'idda, dici ca ''la pena hà sèrviri pri ri-educari lu cunnannatu e non sulu pri punìrilu pê riati fatti''.<br>Ci fu, ntô [[1981]], nu referendum dû pòpulu, ma la dumanna pri  l’ergastru dô còdici pinali talianu vinni rispingiuta; lu carzaratu, pirò, câ rifurma carzarària dû [[1986]], havi la pussibbilitati d'aviri pirmessi pri nèsciri dô càrziri e, doppu ca s'hà fattu vint'anni , pò aviri la semi-libbirtati; passati vintisei anni, si nta ssu tempu hà tinutu na cunnutta bona, pò aviri la libbirtà cunnizziunali.<br>
Pê [[carusu|carusi]] di etati cchiù  di , la Corti Custituzziunali cci livàu la pena di l**ergastru'' pirchì chissa è ncumpatìbbili cu la finalità rieducativa dû minuri.

Catigurìa:Liggi
Catigurìa:Sucità
Mariu Gori

thumb|right|240px|Statua di Mariu Gori cu nu garofunu russu ntâ manu, misa ntâ sò tomba a Niscemi

**Mariu Gori** (lu veru nomu era Mariu Di Pasquali; Niscemi, 16 di sittèmmiru, 1926 – Catania, 5 di dicèmmiru, 1970) fù nu pueta, scritturi e auturi sicilianu.

## Biografìa
Finuti li scoli elemintari a Niscemi, si scrissi â scola ginnasiu di Cartagiruni, unni supirau cu màssimu voti l'esami di maturità clàssica.

Ntô 1944 fici pubbricari a Cartagiruni lu vulumettu *Germogli*, na raccolta di 39 puemi apprizzata d'amici e prufissura chi cunteni lu megghiu dî primi tintativi lìrici dû carusu studenti.

Ntô 1945 si scrissi a facultà di midicina e chirurgìa di l'Univirsitati di Catania prima e a chidda di Pisa doppu, ma nun friquintava mai li lizzioni pirchì si didicava esclusivamenti â puisìa e a l'attività littiraria. Fu prumuturi a Catania, nzemi a tri amici e scrittura, ntô 1946 dû muvimentu littirariu sicilianu dinuminatu *Trinacrismo* pû rinnuvamentu dâ puisìa dialittali.

La sò attività littiraria cuntinuau a Pisa unni criau ntô 1954 lu centru di cultura ed arti *La Soffitta*. Tinìu tanti recitals, cunfirenzi e ncuntri culturali ntâ Sicilia e l'Italia.

Pubbricau ntô 1955 nu vulumettu di puisìi pi sicilianu ntitulatu *Ogni Jornu ca passa*.

## Òpiri
* *Germogli* (1944)
* *Ogni jornu ca passa* (1955)
* *Un garofano rosso* (1957)
* *I ragazzi di Butera* (1968)
* *Un garofano rosso e altre poesie* (1973)
* *Nella pena di vivere* (1976)
* *Taccuino delle ore perdute* (1980)

Catigurìa:Biografìi
Catigurìa:Littirati siciliani
Catigurìa:Nasciuti ntô 1926
Catigurìa:Muruti ntô 1970
Conu

N giomitrìa nu **conu** è na figura tridiminsiunali dilimitata di na basi circulari, e nu vertici chi s'attrova ntî l'assi pirpindiculari â basi circulari passanti pô centru. N'autri paroli nu conu si pò uttèniri di na rotazzioni di nu trianculu rittànculu.

Siddu si canusci lu raggiu dâ basi circulari, *r* e la autizza *h* dû conu chi è la distanza tra lu vertici e la basi circulari, lu vulumi dû conu è

V=\pi \cdot r^2 \cdot 
## Talìa puru

* Toru (giometrìa)

Catigurìa:Giometrìa
Copyright

Lu * *'copyright** '' eni nu termini [[lingua angrisi|angrisi]] ca dinota na [[liggi]] ca runu a lu pruprietariu di nu scrittu, di na cumpusizzioni [[musica]]li, di nu [[libbru]], di na [[fotugrafia]], o di nautru travagghiu criativu, lu [[dirittu]] d'addicidiri chie ca l'autri ggenti ci ponu fari.<br />
Li lieggi supra a lu ** *Copyright* ** rendunu chi facili ppi l'[[auturi]] fari sorda vinniennu li so travagghi.<br />
Ppi lu '' **copyright*', nu travagghiu ppo ssiri cupiatu sulamenti si lu pruprietariu dunu lu pirmissu scrittu.

Pirsunu ca copìanu travagghiu ca eni prutettu da lu *copyrigh* senza pirmissu ponu ssiri [[punizzioni|puniti]] dâ leggi.<br />
Di solitu na [[murta]].<br />
Nta autri casi cchiu seria, na pirsuna ca copìa lu travagghiu ca eni prutetti di *copyright* ppo ssiri macari [[restu|ristatu]] e gghiri in galera.

== Cu ci avi stu *copyright*? ==

Nta majuritati di li paisi, l'autura autumaticamenti anu lu *copyright* di tutti li travagghi ca fanu o creanu, finu a quannu nun ci rununu a quarchidunautru lu dirittu di *copyright*.

Nta majuritati di li paisi nun ceni bisognu d'[[arrigistrazzioni|arriggistrarisi]] ppi lu *copyright*, e quarchi paisi nun avi mancu pruciduri p'arrigistrari lu *copyrigh*.<br />
Ma, 'nta li paisi unnu a riggistrazzioni eni dispunibbili, senza arrigistrazzioni, putissi ssiri difficili pruvari ca lu travagghiu apparteni a n'auturi.<br />
Picciò eni na bona idea arrigistrarisi comunqui, spicriamenti si li travagghi su vinnuti ppi sorda.<br />

== Prubblimatichi cu lu *copyright* ==

=== Criativitati ===

Alcuni pirsuni anu l'opinioni ca li lieggi supra a lu *copyright* rennunu cchiu facili a genti criari travagghi nova e pinzari ppi nuovi idei.<br />
Nta ogni casu, si l'auturi si varagna sordi ppi lu tiempu, lu sforzu e li sanaredda ca ci minti rintra, si pienza ca accussini iddu veni ncintivatu a fari cchiu ssai travagghiu ntô futuru, e fari cchiu sorda ppi putiri supravviviri.

Ma autri pienzanu ca li lieggi supra a lu *copyright* rennunu a vita cchiu difficili ppi chiddi ca vonu ssiri [[criativitati|criativi]].<br />
Sienza *copyright'', autri pirsuna putissiru cangiari, travagghi e invinziona ppi farili miegghiu, e a lieggi supra lu copyright ferma chissu.

Catigurìa:Jussu
Troppu trafficu ppi nenti

**Troppu trafficu ppi nenti** (titulu urigginali n lingua nglisi: "Much ado about nothing") è na cummefia tiatrali chi si passa a Missina, scritta di William Shakespeare tra la stati dû 1598 e la primavera dû 1599.

## La storia
Lu riccu Leonato nvita ntâ sò casa lu principi Don Pedru. La Sicilia di l'èbbica è sutta duminiu spagnolu.

## La cummedia n sicilianu

Lu titulu n sicilianu è di Andrea Camilleri, auturi di la traduzzioni n sicilianu dû testu di Shakespeare. La cummedia n sicilianu fu rapprisintata ntî diversi banni.
Lu scritturi sicilianu Duminicu Semineriu s'ispirau di n'ipòtisi supra la biografia di Shakespeare pi scrìviri lu sò rumanzu *Il manoscritto di Shakespeare*, 'n cui la cummedia urigginali fu scritta n sicilianu ntô 1582, assai prima dâ virsioni ngrisi.

## Liami esterni

Lu cartidduni dû spittaculu n sicilianu

Catigurìa:Littiratura
Catigurìa:Tiatru
Giometrìa

La **giometrìa** (dû grecu anticu *γεωμετρία*, chi si cumponi di *γεω*, *geo* = "terra" e *μετρία*, *metria* = "misura", traduciutu quais littiralemtni comu *misurazzioni dâ terra*) è da parti dâ scienza dâ matimàtica che si occupa dî formi dû pianu e dû spazziu e dî sò rilazzioni.

Li funnamenta dâ giomitria forru enunciati di Euclidi. La giomitrìa euclidea si sviluppò appoi ntô rinascimentu grazzi n particulari ô travagghiu di Cartesiu.
Ntê tempa muderni, lu studiu dâ giomitrìa si sviluppau puru grazzi a l'algibbra, partennu dâ cuncizzioni sprummintata di Cartesiu di nu pianu idintificatu di dui assi n cui ogni puntu è idintificatu di na para di cuurdinati. Lu pianu cartisianu fu appoi lu puntu di partenza dû sviluppu di chidda ca òi si chiama giomitrìa algebbrica.

Catigurìa:Giometrìa
Catigurìa:Matimàtica
Lucerta

Na **lucerla** è nu rettili dû suttòrdinidi Lacertilia. 'N sensu strittu si ponnu ntènniri li rettili dû gèniri *[[Lacerta]]*, sauri di lunghizza di 10-15 cintìmitri assai diffusi 'n natura. Àvi culuri virdi, ed è capaci di difinnìrisi lassannu la cuda chi duna la mprissioni di èssiri viva, sacrificànnula ê pridatura.

Catigurìa:Rèttili
Corpu (matimàtica)

N matimàtica nu **corpu** è na particulari struttura algebbrica furnuta di dui upirazzioni n'addizzioni e na murtipricazzioni, chiusu rispettu a sti opirazzioni (cioé n'aneddu), e unni ogni elementu diversu dû zeru, havi lu nversu dâ murtipricazzioni. Pi esempiu li nùmmura razziunali cu l'addizzioni e la murtipricazzioni urdinaria formanu nu *corpu cummutativu*, cioé la murtipricazzioni è cummutativa. Esistunu corpa nun cummutativi, comu lu corpu dî quatirnioni.
Nu corpu cummutativu si chiama puru campu.

Catigurìa:Matimàtica
Catigurìa:Àlgibbra
Ontuluggìa

L' **Ontuluggìa** esti a parti dâ filosufìa ca stura l'isistenza.
L'ontuluggìa eni una di l'arii di studiu basilari dâ filosufìa.

Li filosufi (genti ca sturìa e/o esti lauriata in filosufìa) ca su intirissati nta l'ontuluggìa pienzunu a chiddu ca isisti, quanti cosi isistunu, e chieni l'isistenza.
Platuni e Aristotili sunu dui pirsuni ca fuorru famusi nta l'antichitati p'aviri pinzatu attintamenti a sti quistiona.

Catigurìa:Filusufìa
Montreux

**Montreux** è na cità dâ Svìzzira di circa 23'500 abbitanti chi s'affaccia ntô lacu Lemanu. E' cèlibbri pi nu festival di Musica jazz chi si teni ogni annu.
La riggiuni dû Lavaux chi s'attrova supra Montreux è classificata comu patrimoniu munniali di l'UNESCU.
S'attrova ntô cantuni di Vaud.

Catigurìa:Svìzzira
Martigny

**Martigny** è na cità dâ Svìzzira di circa 15'000 abbitanti. Funnata all'èbbica rumana è cèlibbri pi nu museu gistutu dâ Funnazzioni Gianadda. S’attrova ntô cantuni dû Vallisi.

Catigurìa:Cumuni dû cantuni Vallisi
Sierre

**Sierre** o **Siders** è na cità dâ Svìzzira di circa 15’000 abbitanti. S’attrova ntô cantuni dû Vallisi â fruntera tra la parti francòfuna e la parti germanòfuna.
Catigurìa:Svìzzira
Sion

**Sion** è na citati dâ Cunfidirazzioni Elvetìca di circa 30'000 abbitanti. E' la capitali dû cantuni dû Vallisi.

Catigurìa:Svìzzira
Duke Ellington

**Duke Ellington** (Washington D.C. 29 di aprili 1899 – New York 24 di maiu 1974) fu nu pianista e cumpusituri di jazz. E' cunsidiratu unu dî cchiù granni di tutti li tempa.

Ellington, Duke
Ellington, Duke
Ellington, Duke
Ellington, Duke
Ella Fitzgerald

thumb|Ella Fitzgerald
**Ella Fitzgerlald** (1917 – 1996) fu na cantanti di jazz. E' cunsidirata hi people una dî cchiù granni cantanti di tutti li tèmpura.

Fitzgerald, Ella
Fitzgerald, Ella
Fitzgerald, Ella
Fitzgerald, Ella
Yverdon

thumb|300px|Na vista dâ cità.

**Yverdon** è na citati dâ Svìzzira di circa 25.000 abbitanti. S’attrova ntô cantuni di Vaud, e s'affaccia ntô lacu di Neuchâtel. E' cèlibbri pi li sò bagni tirmali.

Catigurìa:Cumuni dû cantuni Vaud
Catigurìa:Citati dâ Svìzzira
Bienne

**Bienne** è na cità dâ Svìzzira di circa 50'000 abbitanti. S’attrova ntô cantuni di Berna. Ntô vintèsimu sèculu appi nu sviluppu nnustriali mpurtanti grazzi all'innustria dî raloggi.

## Talia puru
*Nicolas Hayek
*Nidau

Catigurìa:Citati dâ Svìzzira
Catigurìa:Cumuni dû cantuni Berna
Solothurn

thumb|300px|Na vista dâ citati

**Solothurn** è na citati dâ Svìzzira di circa 15.000 abbitanti. E' la capitali dû cantuni di Solothurn.

Catigurìa:Cumuni dû cantuni Soletta
Olten

thumb|300px|Na vista dâ cità.
**Olten** è na cità dâ Svìzzira di circa 17'000 abbitanti. S’attrova ntô cantuni di Solothurn.
Catigurìa:Svìzzira
Interlaken

**Interlaken** è na cità dâ Svìzzira di circa 5'300 abbitanti. S’attrova ntô cantuni di Berna â fini dû lacu di Thun. Di Interlaken pàrtuni lu trena chi agghicunu ntî l'Alpi birnisi, 'n particulari pi lu Schiltorn e la Jungfrau

Catigurìa:Svìzzira
Murten

thumb|300px|Na vista dâ citati.

**Murten** o **Morat** è na citati dâ Svìzzira di circa 5'600 abbitanti. S’attrova ntô cantuni di Friburgu. Ntô 1476 ci fu nu cummattimentu tra li birnisi e li burghignuni di Carlu lu Timirariu. La citati duna lu nomu ô lacu di Murten o lacu di Morat.

## Talìa puru

*Cummattimentu di Morat

Catigurìa:Svìzzira
Gruyère

thumb|300px|Na vista dâ citati

**Gruyère** è na citati dâ Svìzzira di circa 1.500 abbitanti. S’attrova ntô cantuni di Friburgu. Duna lu nomu ô cèlibbri furmaggiu Gruviera.

Catigurìa:Cumuni dû cantuni Friburgu
Lucerna

**Lucerna** è na cità dâ Svìzzira di circa 59'000 abbitanti. E' la capitali dû cantuni di Lucerna e s'affaccia ntô lacu dî quattru cantuna.

Catigurìa:Svìzzira
Catigurìa:Citati dâ Svìzzira
Payerne

**Payerne** è na cità dâ Svìzzira di circa 7'800 abbitanti. S’attrova ntô cantuni di Vaud. Fu funnata dî rumani.

Catigurìa:Svìzzira
Gstaad

thumb|300px|Na vista dâ cità.
**Gstaad** è na stazzioni di muntagna dâ Svìzzira dâ cumuni di Saanen. S’attrova ntô cantuni di Berna.
Catigurìa:Svìzzira
Coira

thumb|300px|Na vista dâ cità.

**Coira** è na citati dâ Svìzzira di circa 33.500 abbitanti. E' la capitali dû cantuni dî Griggiuni.

Catigurìa:Cumuni dû cantuni Griggiuni
Catigurìa:Citati dâ Svìzzira
Luganu

thumb|300px|Na vista dâ cità.

**Luganu** è na citati dâ Svìzzira di circa 60'000 abbitanti. S’attrova ntô cantuni dû Ticinu.

Catigurìa:Cumuni dû cantuni Ticinu
Catigurìa:Citati dâ Svìzzira
Sankt Moritz

**Sankt Moritz** è na cità dâ Svìzzira di circa 6'000 abbitanti. S’attrova ntô cantuni dî Griggiuni. Comu stazzioni di muntagna li sô alberga di lussu attiranu na clientela cchiuttostu binistanti.

Catigurìa:Svìzzira
Dietikon

thumb|300px|Na vista dâ cità.
**Dietikon** è na cità dâ Svìzzira di circa 22’400 abbitanti. S’attrova ntô cantuni dî Zurigu.
Catigurìa:Svìzzira
Bellinzona

thumb|300px|Na vista dâ cità.

**Bellinzona** è na citati dâ Svìzzira di circa 17.200 abbitanti. E' la capitali dû cantuni dû Ticinu. Li castedda mediuevali, chi svòrsiru nu mpurtanti rolu ecunòmicu ntô cuntrollu dû tràficu tra nord e sud di l'Alpi sunnu iscritti ô patrimoniu munniali di l'UNESCU.

Bellinzona
Catigurìa:Citati dâ Svìzzira
Sogliu

**Sogliu** è na cità dâ Svìzzira di circa 150 abbitanti. S’attrova ntâ parti italòfuna dô cantuni dî Griggiuni.

Catigurìa:Svìzzira
Locarnu

thumb|300px|Na vista dâ citati.

**Locarnu** è na citati dâ Svìzzira di circa 15.000 abbitanti. S’attrova ntô cantuni dû Ticinu. Ogni annu si teni nu cèlibbri festival ntirnazziunali di cìnima.

## Autri pruggetti

Catigurìa:Cumuni dû cantuni Ticinu
Winterthur

thumb|200px|Na vista dâ citati

**Winterthur** è na citati dâ Svìzzira di circa 95'000 abbitanti. S’attrova ntô cantuni di Zurigu.

Catigurìa:Cumuni dû cantuni Zuricu
Fidiricu III lu Sìmprici

**Fidiricu III lu Sìmprici** (1 di sittèmmiru  1341 – 27 di jinnaru 1377) fu re di Sicilia all'èbbica lu regnu di Trinacria nnipinnenti. Fi lu secunnu figghiu di Petru II di Sicilia e frati di Luiggi di Sicilia.

Catigurìa:Sicilia
Catigurìa:Storia siciliana
Catigurìa:Re siciliani
Catigurìa:Biografìi